เปิดพอร์ต
นานๆ ทีเราจะได้หูผึ่งตาโตกับทรัพย์สินของนายแบงก์ ที่ร่ำรวยอู้ฟู่ไม่แพ้อาชีพอื่นๆ หากนายแบงก์คนนั้นไม่ได้เข้าไปยุ่งเกี่ยว
24 มิ.ย. 2560

โดย...ทีมข่าวการเงินโพสต์ทูเดย์นานๆ ทีเราจะได้หูผึ่งตาโตกับทรัพย์สินของนายแบงก์ ที่ร่ำรวยอู้ฟู่ไม่แพ้อาชีพอื่นๆ หากนายแบงก์คนนั้นไม่ได้เข้าไปยุ่งเกี่ยวกับตำแหน่งทางการเมือง ที่จะต้องแสดงรายการทรัพย์สินและหนี้สินต่อสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.)ล่าสุด ป.ป.ช.เปิดเผยรายการทรัพย์สินและหนี้สินของคุณพี่บุญทักษ์ หวังเจริญ ประธานเจ้าหน้าที่บริหารธนาคารทหารไทย และกรรมการอิสระ บริษัท ปตท.ว่า หลังพ้นตำแหน่ง สนช. 1 ปี คุณพี่เค้ามีทรัพย์สินเพิ่มขึ้น 20,929,098 บาท โดยมีทรัพย์สินทั้งหมด 333,765,655 บาท มีหนี้สิน 380,526 บาท รวมแล้วมีทรัพย์สินมากกว่าหนี้สิน 333,385,129 บาททรัพย์สินที่เพิ่มขึ้นนี้มาจากเงินลงทุนและมูลค่าที่ดินของบ้านพักอาศัยที่เพิ่มขึ้น มีรายได้จากงานประจำและงานจ๊อบเป็นเงินเดือนปีละ 21 ล้านบาท เป็นเงินโบนัสปีละ 32 ล้านบาทงานนี้คุณพี่บุญทักษ์คงรู้สึกไม่คุ้ม เพราะเข้าไปช่วยชาติเนื่องจากเข้าไปเป็น สนช. เพราะเป็นประธานสมาคมธนาคารไทย แต่ต้องมาเปิดเผยข้อมูลส่วนตัวเยอะแยะขนาดนี้